Mandorla

**Mandorla** (itaalia keelest *mandorla* 'mandel') on piklik, mandlikujuline aupaiste, mis kristlikus kunstis ümbritseb Kristust või Maarjat üleni. Väga harv on muude isikute kujutamine mandorlas.

## Lääne-Euroopa kunstis
Mandorla on Lääne-Euroopas tavaline ottode ja romaani kunstis, veel ka varagootikas. Sageli esineb see *[[Maiestas Domini]]* kompositsioonis apsiidifreskodel ja portaalide tümpanonidel, ka altariseintel ja reljeefsetel elevandiluust või väärismetallist köitekaantel. Varaseim mandorlamotiiv leidub Rooma Santa Maria Maggiore basiilika 5. sajandist pärit mosaiikidel, kus see ümbritseb mõnesid Vana Testamendi tegelasi.

Neitsi Maarja esineb romaani kunstis mandorlas näiteks koos Jeesuslapsega seisvana või troonil istuvana (*sedes sapientiae*), samuti on mandlikujuline aupaiste sage Maarja taevamineku süžees. Ka Maarja kroonimine võib olla paigutatud mandorlasse või ringikujulisse raami nii, et Maarja ja Kristus on kõrvuti.

Pärast gootikat esineb mandorlamotiiv Euroopa kunstis harva, erandiks on hilisgootikas tekkinud kompositsioon Maarjaga piklikus lille- või kiirtepärjas, mis kestab kuni barokiperioodini.

## Bütsantsi kunstis
Mandorla esineb ka ikoonidel bütsantsi kunstis ja sellest mõjutatud hilisemas ikoonimaalis.

Mandorla ümbritseb Kristust Ülestõusmise, Issanda Muutmise (kirgastamise) ja Jumalaema Uinumise ikoonidel. Kaks esimest kompositsiooni saavad standardiks juba 6. sajandil, kolmas, kus Kristus samuti esineb ülestõusnuna oma taevalikus hiilguses, muutub tavaliseks mõnevõrra hiljem.

17. sajandil kujunenud ikoonitüüp, millel Jumalaema on kujutatud mandorlas, on Kõikide kurbade rõõm.

## Mujal
Mandlikujuline aupaiste esineb ka budistlikel pühapiltidel ja -kujudel, ent selles kontekstis terminit *mandorla* ei kasutata.

Tarokikaartide Suure Arkaani kaart Maailm (*Le Monde*) kujutab ühe variandina naist mandlikujulises raamistuses, ümbritsetuna evangelistide sümbolitest.

## Pildid
### Kristus

Aachen Cathedral altar.jpg|Aacheni toomkiriku kullatud antependium. 9. sajandi esimene pool
Pantocràtor de Taüll.jpg|Kristus Kõigevalitseja Taülli St. Climenti kiriku apsiidifreskol. 12. sajand
Chartres - portail royal, tympan central.jpg|Kristus auhiilguses. Chartres, katedraali läänefassaadi keskportaal. 12. sajand
CLUNY-Coffret Christ 1.JPG|Elevandiluureljeef puidul, kirstukülje kaunistus. Köln, 13. sajandi algus
Codex Bruchsal 1 01v cropped.jpg|Speyeri evangeliaar (Codex Bruchsal), ca 1220
Chora Church Constantinople 2007 013.jpg|Ülestõusmine (Kristuse laskumine surmavalda). Bütsantsi fresko Chora kirikus Konstantinoopolis
Transfiguration Christ Louvre ML145.jpg|Kristuse kirgastamine. Bütsantsi mosaiikikoon, ca 1200
Theofanus uspenie.jpg|Jumalaema uinumine. Theophanes Kreeklane, ca 1392


### Maarja

Santa maria tahull abside.jpg|Taülli Maarja kiriku apsiidifresko, ca 1123
2016-Maastricht, westwerkaltaar St-Servaasbasiliek, dubbelreliëf 01.jpg|Maastrichti Püha Servatiuse basiilika läänepoolne koorivõre, 12. sajand
RetableAlbâtreSculptéeMoyenAgeMuséeClunydétail2.jpg|Alabastrist retaabel. Bretagne,  15. sajand
Santa Maria del Popolo Capella Basso della Rovere Tod Mariens.JPG|Maarja taevaminek. Bernardino Pinturiccio, 1470-1480
Pietro Perugino cat65a.jpg|Maarja kroonimine. Pietro Perugino, ca 1504
Altenberger Dom 05.jpg|Madonna kiirtepärjas. Altenbergi toomkirik, ca 1530
1531 Nuestra Señora de Guadalupe anagoria.jpg|Guadalupe Neitsi. Mehhiko, ca 1531
Pfarrkirche-Pottenstein-crop 9719.JPG|Maarja kuju Pottensteini palverännukirikus, 17. sajand
Biberbach St. Jakobus und Laurentius 658.JPG|Kaasaegne protsessioonilipp Biberbachi kirikus


### Muud

Liuthar-Evangeliar.jpg|Keiser Otto III. Liuthari evangeliaar, ca 1000
A Man Enthroned within a Mandorla in a Tree - Google Art Project.jpg|Mees mandorlas puuvõras. Raamatuillustratsioon, pärast 1277
File:Jean Dodal Tarot trump 21.jpg|Le Monde. Tarot de Marseille, perioodist 1701–1715


## Viited